CELEX: C2004/284/17
Language: el
Date: 2004-11-20 00:00:00
Title: Υπόθεση C-367/04 P: Αίτηση αναιρέσεως που υπέβαλαν στις 24 Αυγούστου 2004 (με τηλεομοιοτυπία της 20.8.2004) η Deutsche Post AG και η DHL Express (Italy) Srl (πρώην DHL International Srl) κατά της διατάξεως του Πρωτοδικείου (δεύτερο πενταμελές τμήμα) της 27ης Μαΐου 2004 στην υπόθεση T-358/02, Deutsche Post AG και DHL International Srl κατά Επιτροπής των Ευρωπαϊκών Κοινοτήτων, υποστηριζόμενης από την Ιταλική Δημοκρατία και την Poste Italiane SpA

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/8
            
         Αίτηση αναιρέσεως που υπέβαλαν στις 24 Αυγούστου 2004 (με τηλεομοιοτυπία της 20.8.2004) η Deutsche Post AG και η DHL Express (Italy) Srl (πρώην DHL International Srl) κατά της διατάξεως του Πρωτοδικείου (δεύτερο πενταμελές τμήμα) της 27ης Μαΐου 2004 στην υπόθεση T-358/02, Deutsche Post AG και DHL International Srl κατά Επιτροπής των Ευρωπαϊκών Κοινοτήτων, υποστηριζόμενης από την Ιταλική Δημοκρατία και την Poste Italiane SpA
   (Υπόθεση C-367/04 P)
   (2004/C 284/17)
   Η Deutsche Post AG και η DHL Express (Italy) Srl (πρώην DHL International Srl), εκπροσωπούμενες από τους δικηγόρους Jochim Sedemund και Thomas Lübbig, του δικηγορικού γραφείου Freshfields Bruckhaus Deringer, Potsdamer Platz 1, D-10785 Berlin, άσκησαν ενώπιον του Δικαστηρίου των Ευρωπαϊκών Κοινοτήτων στις 24 Αυγούστου 2004 (με τηλεομοιοτυπία της 20.8.2004) αναίρεση κατά της διατάξεως του Πρωτοδικείου (δεύτερο πενταμελές τμήμα) της 27ης Μαΐου 2004 στην υπόθεση T-358/02, Deutsche Post AG και DHL International Srl κατά Επιτροπής των Ευρωπαϊκών Κοινοτήτων, υποστηριζόμενης από την Ιταλική Δημοκρατία και την Poste Italiane.
   Οι αναιρεσείουσες ζητούν από το Δικαστήριο:
   
               1.
            
            
               να αναιρέσει τη διάταξη του Πρωτοδικείου της 27ης Μαΐου 2004 στην υπόθεση T-358/02 (1) και να κρίνει παραδεκτή την προσφυγή που άσκησαν στις 3 Δεκεμβρίου 2002 η Deutsche Post AG και η DHL Express (Italy),
            
         
               2.
            
            
               να καταδικάσει την αναιρεσίβλητη και τις παρεμβαίνουσες υπέρ αυτής στα δικαστικά έξοδα.
            
         Λόγοι αναιρέσεως και κύρια επιχειρήματα:
   Η αίτηση αναιρέσεως στρέφεται κατά της διατάξεως του Πρωτοδικείου της 27ης Μαΐου 2004 στην υπόθεση T-358/02, DPAG κ.λπ. κατά Επιτροπής. Με τη διάταξη αυτή το Πρωτοδικείο απέρριψε ως απαράδεκτη την προσφυγή που είχαν ασκήσει στις 3 Δεκεμβρίου 2002 η Deutsche Post AG και η DHL Express (Italy) Srl. Κατά το Πρωτοδικείο, οι προσφεύγουσες δεν είχαν αποδείξει ότι νομιμοποιούνταν ενεργητικά για την άσκηση της προσφυγής. Οι αναιρεσείουσες ισχυρίζονται αντίθετα, με την αίτηση αναιρέσεως, ότι η απόφαση της Επιτροπής τις αφορούσε οπωσδήποτε άμεσα και ατομικά και ότι επομένως νομιμοποιούνται ενεργητικά κατά την έννοια του άρθρου 230, παράγραφος 4, ΕΚ. Επειδή επιπλέον οι προσφεύγουσες και νυν αναιρεσείουσες έχουν το απαιτούμενο έννομο συμφέρον, το Δικαστήριο πρέπει επομένως, κατά την άποψή τους, να εξαφανίσει την ανωτέρω διάταξη του Πρωτοδικείου της 27ης Μαΐου 2004 και να κρίνει παραδεκτή την προσφυγή που άσκησαν στις 3 Δεκεμβρίου 2002 η Deutsche Post AG και η DHL Express (Italy).
   
      (1)  ΕΕ C 228 της 11.9.2004.